CELEX: C2004/284/25
Language: el
Date: 2004-11-20 00:00:00
Title: Υπόθεση C-422/04: Αίτηση εκδόσεως προδικαστικής αποφάσεως που υπέβαλε το Bundesverwaltungsgericht με διάταξη της 7ης Ιουλίου 2004 στο πλαίσιο της διαφοράς ISIS Multimedia Net GmbH & Co. KG κατά Ομοσπονδιακής Δημοκρατίας της Γερμανίας

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/13
            
         Αίτηση εκδόσεως προδικαστικής αποφάσεως που υπέβαλε το Bundesverwaltungsgericht με διάταξη της 7ης Ιουλίου 2004 στο πλαίσιο της διαφοράς ISIS Multimedia Net GmbH & Co. KG κατά Ομοσπονδιακής Δημοκρατίας της Γερμανίας
   (Υπόθεση C-422/04)
   (2004/C 284/25)
   Με διάταξη της 7ης Ιουλίου 2004, που περιήλθε στη Γραμματεία του Δικαστηρίου στις 4 Οκτωβρίου 2004, το Bundesverwaltungsgericht ζητεί από το Δικαστήριο των Ευρωπαϊκών Κοινοτήτων, στο πλαίσιο της διαφοράς ISIS Multimedia Net GmbH & Co. KG κατά Ομοσπονδιακής Δημοκρατίας της Γερμανίας, την έκδοση προδικαστικής αποφάσεως επί των ακολούθων ερωτημάτων:
   
               1.
            
            
               Έχει την έννοια το άρθρο 11, παράγραφος 1, της οδηγίας 97/13/ΕΚ (1) του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (οδηγία περί αδειοδοτήσεως), ότι απαγορεύει την επιβολή τελών αδείας, κατά τον υπολογισμό των οποίων λαμβάνεται ως βάση προείσπραξη του κόστους των γενικών διοικητικών δαπανών εθνικής κανονιστικής αρχής για χρονική περίοδο 30 ετών;
               Σε περίπτωση καταφατικής απαντήσεως στο ερώτημα 1:
            
         
               2.
            
            
               Έχουν την έννοια το άρθρο 10 ΕΚ και το άρθρο 11 της οδηγίας περί αδειοδοτήσεως ότι επιτάσσουν την ακύρωση αποφάσεως περί τελών, με την οποία καθορίστηκαν τέλη υπό την έννοια του ερωτήματος 1 και η οποία δεν προσβλήθηκε, αν και το εθνικό δίκαιο καθιστούσε την προσβολή δυνατή, αν το εθνικό δίκαιο επιτρέπει την ακύρωση αυτή αλλά δεν την απαιτεί;
            
         
      (1)  ΕΕ L 117, σ. 15.